ועדת הכנסת, כנסת 19, פרוטוקול מספר 62, 2014-01-08 10:45

צחי הנגבי: בוקר טוב.

צחי הנגבי: אני פותח את ישיבת הוועדה.

צחי הנגבי: בשעה טובה אני יכול לבשר על הסכמות בעניין התיקון.

צחי הנגבי: ההסכמה היא שאני פשוט ויתרתי, אבל לא לקחת את זה כתקדים להמשך.

צחי הנגבי: יש נוסח הסכמה, וזה המשפט הרלוונטי בנוסח: "לא בחרה הוועדה יושב-ראש חדש בתוך 14 ימים מיום סיום כהונתו של היושב-ראש, יהיה יושב-ראש הכנסת רשאי, עד תום התקופות האמורות, לכנס את הוועדה, או ועדת משנה שלה שבראשה עמד יושב-ראש הוועדה, ולהחליט מי מבין חבריה ישמש כיושב-ראש זמני לאותה ישיבה או לכמה ישיבות, ויהיו נתונות לאותו חבר הוועדה כל סמכויות היושב-ראש בקשר לאותן ישיבות; ימי הפגרה לא יבואו במניין התקופה האמורה של 45 הימים.

צחי הנגבי: "

<ארבל אסטרחן: והכול עד סוף הכנסת ה-19.

צחי הנגבי: כלומר, נושא 45 הימים נותר על כנו.

צחי הנגבי: מי בעד?

צחי הנגבי: הצבעה בעד תיקון סעיף 106 לתקנות הכנסת – פה אחד הסעיף אושר.

צחי הנגבי: תודה.

צחי הנגבי: יש לנו בקשה של הממשלה, שתוצג על ידי נציג הממשלה.

צחי הנגבי: מי נציג הממשלה?

צחי הנגבי: מי אמור להציג את זה?

צחי הנגבי: אז יריב יציג את זה.

צחי הנגבי: אתה מכיר את הסיפור של החוק לצמצום הגירעון והקטנת נטל המס, פטוֹר מחובת הנחה לקריאה שנייה ושלישית?

יריב לוין: כן.

יריב לוין: החוק הזה נועד להסדיר איזשהן הקלות שנוגעות לענייני התקציב ושיש צורך לנסות לאשר אותן באופן מידי, כדי שלא ניקלע למצב שבו יהיה צריך לעשות גביית יתר ואחר כך החזרי כספים.

יריב לוין: ולכן הדחיפות והצורך לסיים את החקיקה באופן מידי, ולחסוך גם את הבירוקרטיה וגם את הנזק שייגרם לציבור שיצטרך לשלם ואחר כך לקבל החזר.

צחי הנגבי: הסבר משכנע.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד בקשת הממשלה – פה אחד בקשת הממשלה אושרה.

צחי הנגבי: תודה.

צחי הנגבי: הנושא האחרון על סדר יומנו הוא קביעת ועדה לדיון בהצעת חוק לצמצום הגירעון ולשינוי נטל המס (תיקוני חקיקה) (תיקון), התשע"ד-2014.

צחי הנגבי: יש שתי הצעות.

צחי הנגבי: עמדת הלשכה המשפטית היא להעביר את הצעת החוק לוועדת הכספים, והיו הצעות נוספות: ועדת הכלכלה וועדת האתיקה.

צחי הנגבי: אנחנו בעד ועדת הכספים.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד העברת הדיון בהצעת החוק לוועדת הכספים – פה אחד הדיון בהצעת החוק הועבר לוועדת הכספים.

צחי הנגבי: אושר.

צחי הנגבי: תודה, הישיבה נעולה.